Kamu bisa jelasin ke aku soal Aaliyah dalam bahasa melayu?

Aaliyah Dana Haughton (16 Januari 1979 – 25 Ogos 2001) ialah penyanyi, penari, peragawati dan seniwati Amerika Syarikat. Pada usia 10 tahun, beliau muncul dalam rancangan televisyen Star Search dan mengadakan persembahan dalam konsert bersama Gladys Knight. Pada usia 12, Aaliyah menandatangani dengan Jive Records dan Blackground Records milik bapa saudaranya Barry Hankerson. Hankerson memperkenalkannya kepada R. Kelly, yang menjadi mentor beliau, dan juga sebagai penulis lagu utama dan penerbit album sulungnya, album yang dijual tiga juta salinan di Amerika Syarikat dan telah disahkan platinum berganda oleh Persatuan Industri Rakaman Amerika (RIAA). Selepas menghadapi dakwaan perkahwinan secara haram dengan R. Kelly, Aaliyah menamatkan kontraknya dengan Jive dan menandatangani bersama Atlantic Records.

Aaliyah bekerja dengan Timbaland dan Missy Elliott untuk album keduanya, One in a Million, yang terjual 3 salinan di Amerika Syarikat dan sebanyak lapan juta salinan di seluruh dunia. Pada 2000, Aaliyah muncul dalam filem pertamanya, Romeo Must Die. Beliau menyumbangkan suaranya untuk runut bunyi filem itu, yang mempertaruhkan single "Try Again". Lagu tersebut menduduki Billboard Hot 100, menjadikan Aaliyah artis pertama dalam sejarah Billboard untuk mencapai matlamat ini. "Try Again" melayakkan Aaliyah menerima pencalonan Anugerah Grammy untuk Penyanyi R&B Wanita. Selepas membintangi filem Romeo Must Die, Aaliyah membawakan peranannya dalam filem Queen of the Damned. Beliau melancarkan album ketiga dan terakhirnya, Aaliyah pada Julai 2001.

Pada 25 Ogos 2001, Aaliyah dan lapan yang lain terbunuh dalam nahas kapal terbang di Bahamas selepas penggambaran video muzik untuk single "Rock the Boat". Juruterbang, Luis Morales III, tidak berlesen pada masa ujian kemalangan dan toksikologi mendedahkan bahawa dia mempunyai kesan kokain dan alkohol dalam sistemnya. Keluarga mendiang Aaliyah memfailkan saman kematian salah terhadap Blackhawk International Airways, yang telah diselesaikan di luar mahkamah. Muzik Aaliyah telah terus mencapai kejayaan komersial dengan beberapa keluaran secara anumerta. Aaliyah telah menjual lebih kurang 24-32.000.000 album di seluruh dunia. Beliau telah dikreditkan untuk membantu mentakrifkan semula muzik R&B, pop dan hip hop, yang membolehkan beliau diberi jolokan "Princess R & B" dan "Queen of Urban Pop". Mendiang disenaraikan oleh Billboard sebagai artis wanita R&B yang kesepuluh paling berjaya daripada 25 tahun yang lalu dan 27 artis R&B paling berjaya dalam sejarah.